Margaret Beaufort (kontez Richmond)

Margaret Beaufort (1443–1509) a oa kontez Richmond ha Derby. Merc'h e oa da John Beaufort, 1añ Dug Somerset. Peder gwech e timezas. Mamm e oa da Herri VII, ha mamm-gozh eta da Herri VIII.

Un den a bouez e oa e-pad Brezel an Div Rozenn hag en Tiegezh Tudor. E 1509 e voe rejantez ur pennadig evit he mab-bihan.

 Dimezioù 
 En 1450, 7 vloaz anezhi, e voe dimezet da John de la Pole, mab da William de la Pole, kont Suffolk, met torret e voe an dimeziñ dindan nebeud amzer.
 Goude e voe graet dezhi dimeziñ da Edmond Tudor, kont Richmond. 
 Ur mab he doe e 1457, da 13 vloaz, Herri e anv, a vo Herri VII. Pa oa marvet he fried en ur vac'h e Kembre. 
 Neuze e voe dimezet da Henry Stafford († 1471), eil mab 1añ dug Buckingham, a varvas en 1471. 
 Entre 1473 ha 1482, e timezas da Thomas Stanley. Hennezh a vrezelias e Brezel an Div Rozenn, gwech gant Tiegezh Lancaster, gwech gant Tiegezh York. Pa zegouezhas Herri Tudor war an aod saoz da ober brezel da Richarzh III, en 1485, eo Margaret, e wreg, a alias anezhañ da vont a-du gant he mab Herri. Eñ eo an hini a lakaas, en emgann Bosworth, ar gurunenn war benn an hini a zeuas da vout Herri VII , roue Bro-Saoz.

Stanley ha Margaret a voe anvet da gont ha kontez Derby. E-kerzh ren he mab ne reas ket Margaret Beaufort war-dro politikerezh.

Daou golaj a ziazezas e Cambridge avat. 

Mervel a reas daou viz war-lerc'h he mab Henri VII, ha beziet eo en e gichen en abati Westminster.

Rummad:Ganedigezhioù 1443 
Rummad:Marvioù 1509 
Rummad:Tiegezh Beaufort